บอร์ด UPA ไฟเขียวเพิ่มทุนบ.ย่อย 38 ล้านหุ้น หวังนำเงินชำระหนี้-ใช้เป็นทุนหมุนเวียน
บอร์ด UPA ไฟเขียวเพิ่มทุนบ.ย่อย 38 ล้านหุ้น หวังนำเงินชำระหนี้-ใช้เป็นทุนหมุนเวียน
29 ต.ค. 2561

บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA เปิดเผยว่า ที่ประชุมคณะกรรมการบริษัท ครั้งที่ 10/2561 เมื่อวันที่ 29 ตุลาคม 2561 มีมติอนุมัติให้เพิ่มทุนจดทะเบียนของ บริษัท อินฟอร์เมติกซ์ พลัส จำกัด (บริษัทย่อย) ซึ่งบริษัทฯ ถือหุ้นร้อยละ 99.9997 ของทุนจดทะเบียน
โดยเพิ่ม ทุนจดทะเบียนจำนวน 382,074,180 บาท จากทุนจดทะเบียนเดิมจำนวน 20,000,000 บาท เป็นทุนจดทะเบียน จำนวน 402,074,180 บาท โดยการออกหุ้นสามัญเพิ่มทุนจำนวน 38,207,418 หุ้น มูลค่าที่ตราไว้หุ้นละ 10 บาท และอนุมัติการจัดสรรหุ้นสามัญเพิ่มทุนของบริษัทย่อย ราคาหุ้นละ 10 บาท ให้แก่ผู้ถือหุ้นเดิมของบริษัทย่อย ตามสัดส่วนการถือหุ้นที่ผู้ถือหุ้นแต่ละรายถืออยู่
สำหรับวัตถุประสงค์ของการเพิ่มทุน เพื่อเป็นการปรับโครงสร้างทางการเงินของบริษัทย่อย เพื่อให้บริษัทย่อยนำไปชำระหนี้ และ/หรือเพื่อเป็น เงินทุนหมุนเวียน
ทั้งนี้ รายการดังกล่าวข้างต้นไม่เข้าข่ายเป็นรายการที่เกี่ยวโยงกัน และขนาดของรายการไม่เข้าข่าย เป็นรายการได้มาหรือจำหน่ายไปซึ่งทรัพย์สินที่มีนัยสำคัญซึ่งบริษัทฯ มีหน้าที่ต้องปฏิบัติตามประกาศคณะกรรมการ ตลาดทุนที่ ทจ. 20/2551 เรื่อง หลักเกณฑ์ในการทำรายการที่มีนัยส าคัญที่เข้าข่ายเป็นการได้มาหรือจำหน่ายไปซึ่งทรัพย์สิน (รวมทั้งที่มีการแก้ไขเพิ่มเติม) และประกาศคณะกรรมการตลาดหลักทรัพย์แห่งประเทศไทย เรื่อง การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์ พ.ศ. 2547 (รวมทั้ง ที่มีการแก้ไขเพิ่มเติม)